Basketbal-legende Kobe Bryant sterf toe helikopter val | Netwerk24
Basketbal-legende Kobe Bryant sterf toe helikopter val
26 Januarie 2020 22:31
Die basketballegende Kobe Bryant. Foto: Getty Images
Die Amerikaanse basketbalster Kobe Bryant is Sondag in ’n helikopterongeluk dood.
Die webwerf TMZ het eerste oor Bryant se dood berig. Volgens TMZ was Bryant een van vyf mense aan boord van die helikopter wat naby Calabasas in Kalifornië neergestort het.
Die helikopter het volgens The Los Angeles Times in mistige weer neergestort. Die ongeluk het tot ’n veldbrand gelei wat reddingswerkers se taak bemoeilik het om by die wrak uit te kom.
Bryant word as ’n basketballegende beskou en het vir die Los Angeles Lakers gespeel. Hy het in 2016 uitgetree.
– Bronne: The Guardian, TMZ, Los Angeles Times; verkort en verwerk. Nuwe polisiekommissaris in die Vrystaat aangestel - Maroela Media
Nuwe polisiekommissaris in die Vrystaat aangestel
Genl.maj. Moeketsi Sempe, provinsiale polisiekommissaris in die Vrystaat (Foto: ANA)
Die Suid-Afrikaanse Polisiediens in die Vrystaat het Dinsdag aangekondig genl.maj. Moeketsi Sempe is aangestel as die nuwe polisiekommissaris in dié provinsie.
Volgens die polisie was Sempe adjunk- provinsiale kommissaris voor hy op Vrydag, 30 Maart, deur polisieminister Bheki Cele en die nasionale kommissaris, lt.genl. Khehla Sitole, as provinsiale kommissaris aangestel is.
“Lt.genl. Sempe het baie ervaring in polisiëring en ŉ uitmuntende kennis van beleidsraamwerke. [Sempe is] ŉ jong en dinamiese strateeg, visionêr en navorser, wat op sy eie en as deel van ŉ span kan werk,” het die polisie hom beskryf. “Hy het bewese leierskapsvaardighede wat bestuur, ontwikkeling, motivering en spanbou insluit, asook hoe om die nodige hulpbronne en energie aan te wend om doelwitte te bereik.”
Hy is al sedert 2015 deel van die SAPD se beleidskomitee en het nege jaar gedien in senior bestuursposisies by die SAPD en Mpumalanga se provinsiale regering.
“My visie is om die Vrystaat in ŉ polisiëringsmodel vir die land te verander deur ‘RRR’ – ‘Revival’ (om inspirerende leierskap te bied); ‘Reformation’ (om geleidelik radikale verandering teweeg te bring); en ‘Restoration’ (om die basiese beginsels van polisiëring weer in te stel), tesame met multidissiplinêre samewerking met alle sektore van die gemeenskap en staatsdepartemente,” het Sempe gesê.
Jan Taks samel meer belastinggeld in as verlede jaar
Party vra Vrouedag moet na Winnie vernoem word
Jan · 2 jare gelede
Ek hoop regtig hy is die regte man op die regte plek. Die tyd sal dit leer.
Oom Kalahari · 2 jare gelede
Nuwe besems wil altyd graag skoon vee, maar tyd sal leer. Die woord “Radikaal” is alreed in die geskrifte.
Francois · 2 jare gelede
Ek vertrou nie iemand wie se volle verlede verswyg word nie.
Aanstellings op die vlak is altyd polities…
” Reformation ( Om geleidelik radikale verandering teweeg te bring)
Dit is natuurlik die paddakook resep uit CR se Kook en Geniet resepteboek.
Lolla · 2 jare gelede
Radikale veranderinge wat waar en hoe nodig is spessifiek mnr? Dit klink of dit half minder demokraties kan wees. Kan jy asb duidelikheid gee net om misverstande of wanindrukke te voorkom?